EFORL เปิดแนวทางปลดเครื่องหมาย “C” เน้นธุรกิจเครื่องมือแพทย์-ตัดขายบ.ย่อย
EFORL เปิดเผยข้อมูลผ่านระบบสารสนเทศของตลาดหลักทรัพย์ โดยเปิดแนวทางปลดเครื่องหมาย "C" เน้นธุรกิจเครื่องมือแพทย์-ตัดขายบ.ย่อย-เพิ่มทุน
EFORL เปิดเผยข้อมูลผ่านระบบสารสนเทศของตลาดหลักทรัพย์ โดยเปิดแนวทางปลดเครื่องหมาย "C" เน้นธุรกิจเครื่องมือแพทย์-ตัดขายบ.ย่อย-เพิ่มทุน
27 พ.ค. 2564

บริษัท อี ฟอร์ แอล เอม จํากัด (มหาชน) หรือ EFORL เปิดเผยว่า จัดประชุมเพื่อชี้แจง ความคืบหน้าการแก้ไขฐานะทางการเงินของบริษัทแก่นักลงทุนและผู้ที่เกี่ยวข้อง (Public Presentation) เมื่อวันที่ 27 พฤษภาคม 2564 กรณีหลักทรัพย์ของบริษัทยังคงถูกขึ้นเครื่องหมาย “C” เหตุเพราะบริษัทมีฐานะทางการเงินแสดงส่วนของผู้ถือหุ้นมีค่าน้อยกว่าร้อยละ 50 ของทุนชำระแล้ว สำหรับงบการเงิน ณ วันที่ 31 มีนาคม 2564 ดังนี้

สำหรับแผนความคืบหน้า และแนวการแก้ไขดังต่อไปนี้ 
1) การเพิ่มทุน ซึ่งบริษัทได้จัดการประชุมวิสามัญผู้ถือหุ้นแล้วเมื่อวันที่ 9 กุมภาพันธ์ 2564 โดยการเพิ่มทุนจะทำให้ส่วนของผู้ถือหุ้นเพิ่มขึ้น และเป็นการลดสัดส่วน D/E Ratio ทำให้ผู้ลงทุนและพันธมิตรต่างๆ มีความเชื่อมั่นในบริษัทมากขึ้น
2) มุ่งเน้นบริหารกิจการให้มีผลการดำเนินงานที่ดียิ่งขึ้นเรื่อย ๆ โดยเฉพาะในธุรกิจเครื่องมือแพทย์ โดยมีการพัฒนาทีมขาย และมุ่งขยายตลาดในฐานลูกค้าเดิมและฐานลูกค้าใหม่รวมทั้งพัฒนาผลิตภัณฑ์ต่าง ๆ เช่น
การเพิ่มผลิตภัณฑ์ใหม่ สำหรับผู้ป่วยโรค COVID – 19
– เครื่อง Oxygen Hi Flow
– เครื่องเอกซ์เรย์ปอดแบบ Portable
การเพิ่มผลิตภัณฑ์สำหรับงานเฉพาะทาง
– ระบบการติดตามและช่วยชีวิตทางไกล สำหรับผู้ป่วยในรถพยาบาล
– เครื่องตรวจสมรรถถภาพปอดแบบ Portable
– เครื่องวัดสัญญาณชีพผู้ป่วยในห้องควบคุมความดันลบ
การขายเครื่องช่วยหายใจรุ่นใหม่ ๆ บริการสำหรับผู้ป่วยหนักและผู้ป่วย COVID 19
การขายเครื่องมือแพทย์โรคไต โดย EFORL ได้รับการแต่งตั้งจาก บริษัท บี. บราวน์(ประเทศไทย) ในการเป็นตัวแทนจำหน่ายกระจายสินค้ากลุ่มเครื่องมือแพทย์โรคไต
– เครื่องไตเทียมชนิดฟอกเลือดแบบต่อเนื่อง (Continuous Renal Replacement Therapy หรือ CRRT)
– เครื่องไตเทียมแบบปกติ(Hemodialysis Machine)
– ชุดไตเทียม (Dialyser)
3) ลดสัดส่วนการลงทุนของบริษัทย่อย ที่มีผลขาดทุนต่อเนื่อง